Jim Karlsen, der er far til den 21-årige mand, der begik selvmord, vil gerne vide, hvad der helt præcis skete i dagene op til sønnens selvmord. Derfor søgte han aktindsigt i sagen, men fik afslag. Kriminalforsorgen mener, ikke at han er part i sagen om sin egen søns selvmord. Jim Karlsen ankede afslaget på aktindsigten. Han fik endnu engang afslag. Stadig med samme begrundelse som første gang han søgte aktindsigt. - Jeg kan ikke forstå det. Jeg har så mange spørgsmål. Hvis ikke jeg er part i sagen, hvem er så? Siger Jim Karlsen til TV2Nord i dag. Afgørelsen betyder, at Jim Karlsen i samarbejde med sin advokat nu har klaget til ombudsmanden, der nu går ind i sagen.
Faren til den 21-årige søn, der begik selvmord i Aalborg arrest i marts sidste år, har igen fået afslag på at få aktindsigt i sin søns sag.